Document ID: 32012R0397

REGULAMENTUL DE PUNERE ÎN APLICARE (UE) NR. 397/2012 AL COMISIEI
din 8 mai 2012
de stabilire a coeficientului de atribuire, de respingere a cererilor ulterioare și de încheiere a perioadei de depunere a cererilor pentru cantitățile suplimentare disponibile de zahăr peste cotă pentru comercializare pe piața Uniunii Europene cu taxă pe excedent redusă în anul de comercializare 2011/2012
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
având în vedere Regulamentul de punere în aplicare (UE) nr. 367/2012 al Comisiei din 27 aprilie 2012 de stabilire a măsurilor necesare privind plasarea pe piața Uniunii în anul de comercializare 2011/2012 a unor cantități suplimentare de zahăr și de izoglucoză peste cotă cu taxă pe excedent redusă (2), în special articolul 5,
întrucât:
(1)
Cantitățile care fac obiectul cererilor de licență pentru zahăr peste cotă depuse în perioada 1 mai 2012-2 mai 2012 și notificate Comisiei la 4 mai 2012 au depășit limita prevăzută la articolul 1 din Regulamentul de punere în aplicare (UE) nr. 367/2012.
(2)
Prin urmare, în conformitate cu articolul 5 din Regulamentul de punere în aplicare (UE) nr. 367/2012, este necesar să se stabilească un coeficient de atribuire pe care statele membre să îl aplice cantităților la care se referă fiecare cerere de licență notificată, să se respingă cererile care nu au fost încă notificate și să se încheie perioada de depunere a cererilor.
(3)
Pentru a se garanta gestionarea eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Cantităților care fac obiectul cererilor de licență pentru zahăr peste cotă depuse în temeiul Regulamentului de punere în aplicare (UE) nr. 367/2012 în perioada 1 mai 2012-2 mai 2012 și notificate Comisiei la 4 mai 2012 li se aplică un coeficient de atribuire de 22,007274 %.
Cererile de licențe pentru zahăr peste cotă depuse în perioada 3 mai 2012-9 mai 2012 în conformitate cu Regulamentul de punere în aplicare (UE) nr. 367/2012 se resping.
Perioada de depunere a cererilor de licențe pentru zahăr peste cotă în conformitate cu Regulamentul de punere în aplicare (UE) nr. 367/2012 se încheie începând cu 9 mai 2012.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 mai 2012.

Labels: 7
3
17
6